CELEX: 62013TN0038
Language: el
Date: 2013-01-24 00:00:00
Title: Υπόθεση T-38/13: Προσφυγή της 24ης Ιανουαρίου 2013 — Pedro Group κατά ΓΕΕΑ — Cortefiel (PEDRO)

6.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 101/20
            
         Προσφυγή της 24ης Ιανουαρίου 2013 — Pedro Group κατά ΓΕΕΑ — Cortefiel (PEDRO)
   (Υπόθεση T-38/13)
   2013/C 101/44
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Pedro Group Pte Ltd (Σιγκαπούρη, Σιγκαπούρη) (εκπρόσωπος: B. Brandreth, lawyer)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Cortefiel, SA (Μαδρίτη, Ισπανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει εν μέρει την απόφαση του τετάρτου τμήματος προσφυγών της 26ης Νοεμβρίου 2012 (υπόθεση R 0271/2011-4): Ακύρωση του μέρους αυτού της αποφάσεως το οποίο ακύρωσε μέρος της αποφάσεως του τμήματος ανακοπών της 17ης Δεκεμβρίου 2010 και απέρριψε την αίτηση της προσφεύγουσας για την καταχώριση κοινοτικού σήματος για ορισμένα προϊόντα της κλάσεως 25·
            
         
               —
            
            
               να καταδικάσει το καθού στα έξοδα στα οποία υποβλήθηκε η προσφεύγουσα ενώπιον του τμήματος προσφυγών και ενώπιον του Γενικού Δικαστηρίου.
            
         
      Λόγοι ακυρώσεως και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα PEDRO, για προϊόντα και υπηρεσίες τω κλάσεων 18, 25 και 35 — Αίτηση καταχωρίσεως κοινοτικού σήματος αριθ. 7 541 857
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος κατά τη διαδικασία ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισθέν υπό τον αριθμό 1 252 899 εικονιστικό κοινοτικό σήμα σε λευκό και μαύρο Pedro del Hierro, για προϊόντα και υπηρεσίες των κλάσεων 3, 9, 14, 18, 25, 35 και 42, και το καταχωρισθέν υπό τον αριθμό 864 740 διεθνές εικονιστικό σήμα σε λευκό και μαύρο Pedro del Hierro, του οποίου η καταχώριση, όπως προβάλλεται, παράγει αποτελέσματα στη Βουλγαρία, στην Ισπανία και στη Ρουμανία, για προϊόντα και υπηρεσίες των κλάσεων 3,14, 25 και 35
   
      Απόφαση του τμήματος ανακοπών: Απορρίπτει την ανακοπή στο σύνολό της
   
      Απόφαση του τμήματος προσφυγών: Ακυρώνει την προσβαλλομένη απόφαση καθόσον απέρριψε την ανακοπή για προϊόντα της κλάσεως 25, απορρίπτει την αίτηση για τα προϊόντα αυτά και απορρίπτει την προσφυγή κατά τα λοιπά
   
      Προβαλλόμενοι λόγοι: Παράβαση των άρθρων 8, παράγραφος 1, στοιχείο β', 15 και 42, παράγραφος 2, του κανονισμού 207/2009 του Συμβουλίου.